laion/Wikipedia-Exotic huggingface dataset:
אשחר ארץ ישראלי

אֶשְׁחָר ארץ ישראלי (שם מדעי: Rhamnus lycioides) הוא מין של שיח קוצני גבוה, בסוג אשחר. האשחר הארץ ישראלי הוא שיח נשיר, גובהו מגיע עד כ-3 מטרים, נופו סבוך במיוחד, וענפיו מסתיימים בקוצים חדים. עליו של האשחר הארץ ישראלי קטנים, רחבים כלפי ראשם וצרים יותר כלפי בסיסם, שפת העלה חלקה או משוננת מעט כשבין השיניים בלוטות כהות קטנות. הפריחה בין מרץ לאפריל, השיח דו-ביתי – הפרחים חד-מיניים וצומחים על גבי שיחים נפרדים. הפרחים קטנים, צבעם ירקרק-צהוב, והם בעלי ארבעה עלי כותרת. הפרי – בית גלעין עסיסי, קוטרו כ-6 מ"מ, צורתו דומה לביצה, צבעו סגול או אדום כהה, והוא מנוקד בכתמים שחורים. ההבשלה בסביבות אוגוסט. ציפתו של הפרי מתוקה והיא נאכלת על ידי ציפורים, וזרעיו מופצים על ידיהן. הפירות ראויים גם למאכל אדם. משרעת תפוצתו של האשחר הארץ ישראלי היא מזרח ים-תיכונית. בארץ הוא נפוץ בבתות של האזור הים-תיכוני. האשחר הארץ ישראלי מתחדש בקלות לאחר כריתה או שרפה, וזרעיו המופצים על ידי ציפורים נובטים ומתבססים בקלות רבה. תכונות אלו עוזרות לאשחר הארץ ישראלי להשתלט במהירות על שטחי חורש שנכרת ועל אזורים הנתונים ללחץ רעייה חזק. תפוצתו הרבה של הצמח ניכרת גם בכך שעל שמו קרויים מספר מקומות בארץ ישראל, ביניהם היישוב אשחר בגליל ועין אשחר בנחל געתון. על פי קריספיל ופליקס, האטד המקראי הנזכר במשל יותם הוא האשחר. בעבר שימש האשחר הארץ ישראלי להפקת צבעים טבעיים, ואף כיום יש המשתמשים בו לצביעה בגווני תפוז. המילה "אשחר" אינה מופיעה במקורות ספרותיים קדומים; מדובר בתחדיש של העברית הארצישראלית החדשה. אברהם אבן שושן העלה במילונו את ההשערה כי האשחר (הארץ-ישראלי) קיבל את שמו על שום הגרגירים השחורים שבתוך פירותיו. מדיה וקבצים בנושא אשחר ארץ ישראלי בוויקישיתוף אשחר ארץ ישראלי, באתר ITIS (באנגלית) אשחר ארץ ישראלי, באתר NCBI (באנגלית) אשחר ארץ ישראלי, באתר האנציקלופדיה של החיים (באנגלית) אשחר ארץ ישראלי, באתר צמח השדה אשחר ארץ ישראלי, באתר צמחיית ישראל וסביבתה אשחר ארץ ישראלי, באתר Tropicos (באנגלית) אשחר ארץ ישראלי, באתר GBIF (באנגלית) אשחר ארץ ישראלי, באתר The Plant List (באנגלית) אשחר ארץ ישראלי, באתר IPNI (באנגלית) אשחר ארץ ישראלי, באתר למטייל
רזולוציה אופטית

רזולוציה אופטית היא היכולת של מצלמה, או מערכת אופטית במקרה הכללי, להבחין בפרטים בתמונה. המונח "רזולוציה" מתייחס לכמה גדלים פיזיקליים שונים. רזולוציה על המטרה, או GSD (Ground Sampled Distance) - גודל הפרט הכי קטן במטרה שניתן להבחין בו. במקרה כזה המטרה נמצאת במרחק ידוע. רזולוציה זוויתית, או IFOV (Incremental Field Of View) - מציין את הפרט הכי קטן שהמצלמה יכולה לראות כאשר המרחק אינו ידוע, ולכן מודדים בגודל זוויתי. עבור מטרה במרחק ידוע, הרזולוציה על המטרה שווה לגודל הקשת שיוצרת אותה זווית במעגל שרדיוסו שווה למרחק מהמטרה. המונח "רזולוציה" יכול לציין את מספר הפיקסלים בתמונה דיגיטלית או בגלאי של מצלמה דיגיטלית. מערכת אופטית פשוטה מורכבת מעדשה וגלאי אור הרגיש לספקטרום רחב של תדרים, החל מקרני גמא עד לקרני תת-אדום. העין היא דוגמה למערכת אופטית, היא כוללת עדשה המרכזת את האור הנכנס לעין וממקדת אותו על הרשתית שהיא גלאי האור של המערכת. קריטריון ריילי לרזולוציה זוויתית שנקבע על ידי לורד ריילי, משמש למדידה של רזולוציית העדשה. הערך שמתקבל באמצעות קריטריון ריילי הוא גבולות הרזולוציה: 1.22 λ F # {\displaystyle 1.22\lambda F_{\#}} כאשר λ {\displaystyle \lambda } הוא אורך הגל של האור ו- F # {\textstyle F_{\#}} הוא מספר המוקד (הנתון על ידי F # = f / D {\displaystyle F_{\#}=f/D} כאשר f {\displaystyle f} הוא אורך המוקד של המערכת האופטית ו - D {\displaystyle D} הוא קוטר המערכת האופטית- בדרך כלל קוטר עדשת או מראה הכניסה הראשית של המערכת) . ערך זה מתקבל ביחידות של מרחק כפי שהוא נמדד במישור הדמות של המערכת האופטית. ביחידות זוויתיות הנוסחה משתנית ל - 1.22 λ / D {\textstyle 1.22\lambda /D} . קריטריון זה משמש בדרך כלל למערכות הצופות לרחוק כגון מצלמות וטטלסקופית. הפיזיקאי הגרמני ארנסט אבה הציב תנאי לגבול הרזולוציה האופטי המקסימלי של מערכת אופטית, התנאי נתון על ידי המשוואה הבאה: Abbe   limit = λ 2 ⋅ NA {\displaystyle {\textrm {Abbe}}\ {\textrm {limit}}={\frac {\lambda }{2\cdot {\textrm {NA}}}}} כאשר λ {\displaystyle \lambda } הוא אורך הגל, ו- NA הוא מפתח המערכת (numerical aperture). גבול זה ניתן לעקיפה כך שישופר גבול הרזולוציה על ידי שיטות מיוחדות של סופר רזולוציה, שיטות אלו משתמשות בעקרונות אופטיים כך שייתכן לראות פרטים הקטנים מגבול זה.קריטריון זה משמש בדרך כלל למיקרוסקופים. פונקציית תמסורת אופטית (OTF) מכלילה את רעיון הרזולוציה של מערכת אופטית. פונקציית תמסורת היא הניגודיות (קונטרסט) של פרטים בגדלים שונים. כאשר הניגודיות יורדת מתחת לסף מסוים נאמר שזהו סף הרזולוציה של המערכת. נהוג לציין את הערך 0.02 כערך הסף, כלומר 2% מניגודיות מושלמת. בתכנון מערכת אופטית נהוג להשתמש בפונקציית התמסורת ולא ברזולוציה, מכיוון שהיא נותנת יותר אינפורמציה על ביצועי המערכת.
ביסקוויט

ביסקוויט (מצרפתית: Biscuit, על פי האקדמיה ללשון העברית: מַרְקוֹעַ) הוא עוגייה פריכה, בעלת מתיקות מתונה, שטוחה, לרוב מלבנית או עגולה, לעיתים מצופה למחצה או לגמרי בשוקולד. ביסקוויטים נאכלים פעמים רבות לצד קפה, תה ומשקאות חמים אחרים. יש הנוהגים לטבול את הביסקוויט במשקה החם לפני אכילתו, ואחרים מורחים על הביסקוויט חמאה, ריבה או שוקולד למריחה. בישראל מגוון גדול של סוגי ביסקוויטים שונים מיצור תעשייתי, חלקם בסיסיים ואחרים בטעמי חמאה, קפה, קינמון ועוד. המונח "ביסקוויט" משמש כמעט תמיד לציון המוצר התעשייתי. לצד אכילתם כשלעצמם, משמשים ביסקוויטים לעיתים תכופות בעוגות קרות (ללא אפייה). פירורי ביסקוויטים משמשים חומר גלם להכנת כדורי שוקולד או כקלתית (בסיס) לעוגות. ביסקוויט ניתן למצוא גם בתחתית הקרמבו ומשני צידיה של גלידת "סנדוויץ'" ("קסטה"). ביסקוויטים מיוחדים מיוצרים על ידי חברות מזון לתינוקות. ביסקוויטים אלו נועדו לתינוקות בראשית שלבי הסתגלותם למזון מוצק, גם בטרם צמחו שיניהם. ביסקוויטים מסוג אחר מייצרות חברות מזון לכלבים. אלו משמשים מעדן לכלבים וגם כעזר באילוף בהיותם מעדן נכסף, הניתן לכלב רק לאחר שביצע מטלה כנדרש. הגדרת ביסקוויט בישראל צרה בהשוואה להגדרתו במדינות אחרות, וביסקוויטים מעוטרים בשבבי שקדים או המכילים אגוזים, פתיתי שוקולד, וכדומה יוגדרו בישראל בדרך כלל עוגיות. ביסקוויטים הולנדים. חבילות ביסקוויטים תעשייתיים יוונים גלידת "סנדוויץ'" או "קסטה" - גלידת וניל בין שני ביסקוויטים טים טאם הוא דוגמה לחטיף המכיל ביסקוויטים מצופים שוקולד. לעיתים הוא נחשב כביסקוויט, ולעיתים כעוגייה. טבילת ביסקוויט במשקה חם ביסקוויט לייבניץ-מותג גרמני מפורסם מאז שנת 1891 קיכל ביסקוויט מתובל מתוצרת מאפיות לוטוס ביסקוטי בישקוט קרקר עמי בן בסט - הפיזיקה של הביסקוויט, באתר הידען ביסקוויט, באתר אנציקלופדיה בריטניקה (באנגלית)
SIG 550

ה-SIG SG 550 (ראשי תיבות של Sturmgewehr, מגרמנית: רובה סער) הוא רובה סער המיוצר על ידי זיג זאואר השווייצרית. הוא נחשב אחד מרובי הסער המדויקים ביותר כיום. משקלו ואורכו הגדולים של הרובה מהווים חיסרון בלוחמה בשטח בנוי. ה-SG 550 נמצא בשימוש בצבאות שווייץ, צ'ילה, אינדונזיה, צרפת וספרד. הוא מוכר גם כ-Stgw 90 בגרמנית או Fass 90 בצרפתית (מתורגם כרובה סער 90). פיתוח ה-SG 550 החל כאשר בשנת 1978 ביקש הצבא השווייצרי להחליף את הנשק הקל הסטנדרטי של חייליו, ה-SIG SG 510 או Stgw 57. בשנת 1983 נבחר ה-SG 541 לנשק הסטנדרטי של הצבא השווייצרי, שונה שמו ל-SG 550 והוא נכנס ליצור. מדיה וקבצים בנושא SIG 550 בוויקישיתוף הנתונים מתייחסים לדגם הראשוני ה-SIG SG 550 ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
האיים האגאיים

האיים האגאיים הם קבוצה של איים בים האגאי, שנמצאים בין החלק היבשתי של יוון לבין צפון טורקיה. האי כרתים תוחם את הים האגאי מדרום. השם העתיק של הים האגאי - ארכיפלג - יוחס מאוחר יותר לאיים וכיום משמש לציון של קבוצת איים. האיים האגאיים היווניים מחולקים למספר קבוצות (מצפון לדרום): האיים האגאיים הצפון-מזרחיים האיים הספורדיים אביה האיים הארגו-סרוניים האיים הקיקלאדיים האיים הדודקאנסיים כרתים כמעט כל האיים האגאיים שייכים כיום ליוון, ומפוצלים בין תשעה מחוזות משנה שונים. האיים שבשליטת טורקיה הם גקצ'אדה, בוזג'אאדה ושמונה איונים נוספים מול החוף המערבי של טורקיה. מבחינה טריטוריאלית, הים האגאי וכמה מהאיים, כמו גם השטח האווירי שמעליהם, הם מקור לוויכוח מתמשך בין יוון וטורקיה והשתנה במשך הזמן. המונח האיים האגאיים האיטלקיים, משמש לעיתים לציון האיים הדודקאנסיים, שנכבשו על ידי איטליה במהלך המלחמה האיטלקית-עות'מאנית ב-1912 וסופחו אליה בשנים 1923 עד 1947. מדיה וקבצים בנושא האיים האגאיים בוויקישיתוף האיים האגאיים, באתר אנציקלופדיה בריטניקה (באנגלית) איי הים האגאי (יוון וטורקיה), דף שער בספרייה הלאומית
בר בי רב דחד יומא

כינוס בַּר בֵּי רַב דְּחַד יוֹמָא (ארמית: "תלמיד של יום אחד") הוא יום עיון ללימודי יהדות למי שעסוקים בשאר ימי השנה בתחומים אחרים. בשפת הדיבור נהוג להשתמש במושג "בר בי רב" כמטבע לשון נרדף ל-"כל אחד" ונאמר לרוב בנימה של פחיתות כבוד ופליאה (דוגמה: "כל בר בי רב יודע מה הם חמישה חומשי תורה"), קל וחומר לגבי "תלמיד של יום אחד" - כלומר תלמיד שרק החל את לימודיו. רב אידי, אבוה דרבי יעקב בר אידי, הוה רגיל דהוה אזיל תלתא ירחי באורחא, וחד יומא בבי רב. והוו קרו ליה רבנן בַּר בֵּי רַב דְּחַד יוֹמָא. חלש דעתיה. קרי אנפשיה: "שְׂחֹק לְרֵעֵהוּ אֶהְיֶה" (איוב, י"ב, ד'). אמר לו ר' יוחנן: "במטותא מינך לא תעניש להו רבנן". נפק ר' יוחנן לבי מדרשא, ודרש: "וְאוֹתִי יוֹם יוֹם יִדְרֹשׁוּן וְדַעַת דְּרָכַי יֶחְפָּצוּן" (ישעיהו, נ"ח, ב') - וכי ביום דורשין אותו ובלילה אין דורשין אותו? אלא לומר לך, כל העוסק בתורה אפילו יום אחד בשנה, מעלה עליו הכתוב כאילו עסק כל השנה כולה. וכן במדת פורענות, דכתיב: "בְּמִסְפַּר הַיָּמִים אֲשֶׁר תַּרְתֶּם אֶת הָאָרֶץ אַרְבָּעִים יוֹם" (במדבר, י"ד, ל"ד) - וכי ארבעים שנה חטאו?! והלא ארבעים יום חטאו! אלא לומר לך: כל העובר עבירה אפילו יום אחד בשנה, מעלה עליו הכתוב כאילו עבר כל השנה כולה. — תלמוד בבלי, מסכת חגיגה, דף ה', עמוד ב' רב אידי אביו של רבי יעקב בר אידי היה רגיל ללכת בדרכים שלושה חודשים, למד אצל רבו יום אחד וחזר לביתו שלושה חודשים. כלומר, יום אחד של לימוד תורה היה מוקדש להליכה ברגל של שישה חודשים. שלשה חודשים מביתו אל הרב ושלשה חודשים מהרב חזרה לביתו. מאחר שיום העצמאות של מדינת ישראל הוא יום שבתון, עובדים דתיים רבים מנצלים את היום ללימוד תורה, ובעקבות כך הוקמו במקומות רבים מסגרות "בר בי רב דחד יומא", בהם בדרך כלל רבנים ומרצים מעבירים שיעורים והרצאות בתורה ובהגות. האדמו"ר מקאליב, רבי מנחם מנדל טאוב יזם כנסים בשם זה המתקיימים מאז שנת תשל"ב. כיום, נהוג לכנות את ההרצאות הדתיות המתקיימות ביום העצמאות בשם זה. שם נוסף לפעילות זו הוא "יום שכולו תורה". ירחי כלה ביקור כ"ק האדמו"ר מקאליב שליט"א, אור לכ"ז סיון ה'תש"ן בבית אל. דוגמאות לסיקור עיתונאי של כנסים אלה: מרכז חינוכי תורני יוקם בחולון, דבר, 14 במרץ 1977; שוטרים וקצינים ביום עיון שיזם האדמו"ר מקאליב, דבר, 9 בדצמבר 1977; האדמו"ר מקאליב אורח בקריית שמונה, מעריב, 8 באפריל 1986
וולסיי

ואלסיי (באנגלית: Whalsay) הוא אי באיי שטלנד שבסקוטלנד. האי הוא האי השישי בגודלו בסקוטלנד. שטחו של האי כ-20 קמ"ר, ומתגוררים בו כ-1,060 תושבים. האי פורה, ואוכלוסייתו, הצפופה באופן יחסי לאיים אחרים באזור, מתפרנסת בעיקר מהדיג והחקלאות. היישוב העיקרי באי הוא הכפר סימביסטר (Symbister) בו שוכן צי הדיג של האי, וממנו מפליגות מעבורות לאי מיינלנד. יישובים נוספים באי הם הכפרים קלייט (Clate), איסביסטר (Isbister), סנדוויק (Sandwick), סולטנס (Saltness), צ'ליסטר (Challister), נורת' פארק (North Park) וסקו (Skaw) בצפון האי, שבקרבתו מצוי משטח נחיתה למטוסים. בכפר סקו מצוי מרכז ספורט הכולל מגרש גולף בן 18 חורים (הצפוני ביותר בממלכה המאוחדת). מקור שמו של האי בנורדית עתיקה במילה Hvals-øy שמשמעה "אי הלווייתנים". באי התגלו שרידי מבנים מתקופת הברונזה. האי מכונה "האי היפה" ("The Bonnie Isle"). מדיה וקבצים בנושא וולסיי בוויקישיתוף האי ויילסיי באתר Shetlopedia.com
קיסריון

תלמי החמישה עשר פילופטור פילומטור קיסר (23 ביוני 47 לפנה"ס – אוגוסט 30 לפנה"ס) המכונה קיסריון ("קיסר הקטן") היה בנם של קלאופטרה השביעית ויוליוס קיסר ויחד עם אימו המלך האחרון של מצרים התלמיית. קיסריון נולד בשנת 47 לפנה"ס בעקבות פרשיית אהבים שניהלה אימו, המלכה קלאופטרה השביעית, עם המצביא הרומאי יוליוס קיסר בעת שהותו במצרים. את שנותיו הראשונות קיסריון בילה ברומא עם אימו כאורחיו של קיסר. קלאופטרה קיוותה שקיסריון יירש את אביו כשליט הרפובליקה הרומית ואותה כמלך הממלכה התלמית, אולם אחרי רציחתו של קיסר באידו של מרץ 44 לפנה"ס היא חזרה עם בנה למצרים. אחרי סיום מלחמת האזרחים ברומא, מרקוס אנטוניוס ששלט במזרח מטעם הטריומווירט השני והפך למאהבה של קלאופטרה התייחס אל קיסריון כבן למשפחת היוליים ואף הכריז עליו כבנו של קיסר ויורשו, מהלך זה גרם לפריצת הקרע עם אוקטביאנוס שאותו אימץ קיסר כבנו בצוואתו. בנוסף לכך קיסריון הוכתר למלך הממלכה התלמיית לצד אימו. אוקטביאנוס פלש למצרים בשנת 30 לפנה"ס, ולאחר שניצח את מרקוס אנטוניוס וקלאופטרה בקרב אקטיום, קלאופטרה שלחה את קיסריון יחד עם סכום כסף גדול לכיוון אזור הודו של היום דרך אתיופיה, מתוך כוונה להבריח אותו ממצרים. לאחר שאוקטביאנוס כבש את אלכסנדריה, מרקוס אנטוניוס וקלאופטרה התאבדו. אוקטביאנוס, שראה את קיסריון כאיום על מעמדו כיורשו של קיסר, פיתה את פמלייתו להחזיר אותו לאלכסנדריה, שם הוא לכד אותו והוציאו להורג. מדיה וקבצים בנושא קיסריון בוויקישיתוף biography/Ptolemy-XV-Caesar קיסריון, באתר אנציקלופדיה בריטניקה (באנגלית) קיסריון, באתר אנציקלופדיית ההיסטוריה העולמית (באנגלית) סיפור חייו של קיסריון לאור אהבותיה של אמו קלאופטרה השביעית בבלוג ההיסטוריה הישראלי
עזמי נסאר

עזמי נסאר (בערבית: عزمي نصار‏; 3 באוקטובר 1957 – 26 במרץ 2007) היה כדורגלן ומאמן כדורגל ערבי־ישראלי נוצרי. בצעירותו שיחק נסאר כחלוץ במכבי אחי נצרת ובהפועל חיפה. לאחר פרישתו אימן את הפועל דלית אל-כרמל, את מכבי טמרה, את מכבי כפר כנא ואת הפועל מג'ד אל-כרום, והצליח לעלות ליגה עם דלית אל-כרמל ועם כפר קנא. בשנת 1999 מונה למאמן נבחרת פלסטין והוביל אותה לקמפיין מוצלח במסגרת המשחקים הפאן ערביים, שאותם סיימה הנבחרת במקום השלישי. לאחר מכן עבר לאמן את בני סכנין והעלה אותה שתי ליגות, ואז מונה שנית למאמנה של נבחרת פלסטין בשנת 2001. שיא הקריירה של נסאר היה כאשר אימן את מכבי אחי נצרת והוביל אותה לליגת העל, הליגה הבכירה בישראל, בעונת 2002/2003. בתחילת העונה העוקבת פוטר מהקבוצה, ומכבי אחי נצרת ירדה חזרה לליגה הלאומית. לאחר מכן שב לנבחרת פלסטין כדי להדריך אותה במסגרת מוקדמות גביע אסיה 2007 אך כשל להעפיל לטורניר. בשנת 2007 בטרם מלאו לו 50 מת מסרטן המוח, עמה נאבק מאז ינואר 2006. עזמי נסאר, באתר ההתאחדות לכדורגל בישראל עזמי נסאר, באתר Transfermarkt עזמי נסאר, באתר National Football Teams עזמי נסאר, באתר FootballDatabase.eu פרופיל המאמן, באתר Transfermarkt עדי סרדס, עזמי נאסר הלך לעולמו בגיל 50, באתר ynet, 26 במרץ 2007 אביעד פוהורילס וסוהיל סיבאט, נסאר: "אלחם עד הרגע האחרון", nrg מעריב, 30 בינואר 2006 ערך זה הוא קצרמר בנושא כדורגלנים ישראלים ובנושא מאמני כדורגל ישראלים. אתם מוזמנים לתרום לוויקיפדיה ולהרחיב אותו.
BEA WebLogic

BEA WebLogic (מבוטא בעברית כ"בי אי איי וובלוג'יק") היא משפחת מוצרי תווכה תשתיתיים ל-Java Enterprise Edition מתוצרת BEA Systems האמריקאית. במשפחת מוצרים זו כלול מוצר הבסיס, שרת היישומים WebLogic Server, הפורטל הארגוני WebLogic Portal, מוצר ניהול תהליכים העסקיים והאינטגרציה הקרוי WebLogic Integration, שרת המספק שירותי SIP לעולם הטלקום בשם WebLogic Communications Platform וכן שרת HTTP מוכלל. חבילת WebLogic מצטיינת באי תלות מוחלטת במערכת הפעלה וחומרה כלשהי, ורצה כמעט על כל קונפיגורציית חומרה ותוכנה קיימת. Weblogic, Inc. נוסדה על ידי פול אמברוז, בוב פסקר, לורי פיטמן וקרל רסניקוף בספטמבר 1995. לפני הקמת החברה עסקו פול וקרל בפיתוח דרייברים מוקדמים (לפני עידן ה JDBC) לגישור בין בסיסי נתונים שונים ויישומי Java תחת השם dbKona. הם גם פיתחו שרת "שלוש שכבות" מוקדם לגישור בין יישומונים ברשת האינטרנט לבסיסי נתונים אלו. שרת זה היה למעשה WebLogic 1.48 שכונה גם T3Server (קיצור באנגלית של "שרת שלוש שכבות"). באותה עת בוב ולורי עסקו בפיתוח כלים לניהול רשתות בשפת Java. בוב כתב מחסנית SNMP ותשתיות נוספות, ואילו לורי עסק בצד התצוגה של המידע שהופק. אחת מהיכולות של WebLogic 1.48 הייתה שילוב כלים חיצוניים, ובוב שכנע את פול למסור לידיו את קוד המוצר כדי שיוכל לשלב את כלי הניהול שכתב. כך יישומונים שהורצו ב WebLogic יכלו לשלוח מסרי SNMP ו ICMP. לאחר שיתוף פעולה מוצלח זה, התאחדו המייסדים ופיתחו את ה-WebLogic שלמעשה היה לשרת היישומים המסחרי הראשון. חברת BEA רכשה את חברת WebLogic ומינפה את שרת היישומים הבסיסי כגרעין של הפלטפורמה המלאה הקרויה כיום BEA WebLogic, אשר שרת היישומים הוא הגרעין שלה. ב 2008 חברת BEA נרכשה על ידי ORACLE ולפיכך השם החדש נהפך ל- Oracle WebLogic. שרת היישומים Weblogic Server הוא חלק מרכזי בחבילת התשתית BEA Weblogic Platform, בנוסף אליו כלולים בחבילה גם: פורטל ארגוני הכולל מנוע לסחר אלקטרוני ושרת פרסונליזציה. מוצר מידול תהליכים עסקיים ואיטגרציה בין מערכות מידע שונות. Weblogic Workshop, סביבת פיתוח ל־Java. JRockit, JVM ייעודי למעבדי אינטל. יכולת הפעלת רכיבים הכתובים ב .NET שרת מסרים JMS משולב במוצר המיועד להספקים גבוהים. תמיכה בארכיטקטורת Java EE Connector. קישוריות ל Tuxedo, רכיבי COM+, CORBA ושירותי תווכה אחרים כWebSphere MQ. קישוריות מובנית ל LDAP וכן שרת LDAP פנימי. רשימת מוצרי תווכה WebSphere Application Server אתר האינטרנט הרשמי של BEA WebLogic על משפחת מוצרי וובלוג'יק, bea.com אתר חברת ליעם-וואן1 נציגת BEA בישראל
ממתק

המונח "דברי מתיקה" מפנה לכאן. לערך העוסק ברומן מאת איאן מקיואן, ראו דברי מתיקה (רומן). הממתק (השם נגזר ממתוק) הוא דבר מאכל מתוק. בין המאכלים המוגדרים כממתקים: שוקולד, סוכריות, מרציפן, רחת לוקום, גומי לעיסה, צמר גפן מתוק ועוד. ככלל, ממתק הוא מאכל מתוק הנאכל כחטיף או כקינוח. שף-קונדיטור המתמחה בייצור ממתקים בעבודת יד נקרא בעברית "אמן ממתקים" (מצרפתית Confiseur). חיי מדף של ממתק עשויים לנוע בין שבועיים לשנה. אם הממתק אינו מוחזק בתנאים מתאימים (מקום קר ויבש) חיי המדף שלו יכולים להתקצר משמעותית. ממתקים רבים הם עתירי שומן רווי וסוכר לבן ונחשבים תזונתית כ"קלוריות ריקות" ולא בריאים. ישנם גם ממתקים המכילים תחליפי סוכר כגון אספרטם או סטיביה. ממתקים על בסיס ג'לטין או אגר נפוצים בעיקר ביפן. ישנם ממתקים, כמו מרמלדה, מרשמלו, סוכרייה, סקיטלס המכילים ג'לטין המופק מעור ומעצמות בעלי חיים; בהלכה היהודית קיימים דינים הנוגעים לג'לטין, אך לא מוזכר איסור באוכלו. עם זאת, יש המקפידים לא לאכול אותו, מכיוון שיש חשש שהוא מיוצר מעצמות של בעלי חיים לא כשרים או שמתו ללא שחיטה כשרה. ג'לטין מדגים כשרים מותר לפי כל הדעות. קיימים תחליפים צמחוניים לג'לטין. חטיף אליען לזובסקי, חלביצה, סרט מלחמה, באתר ynet רונית ורד, עכבר העיר אונליין, ממתקים של פעם, באתר הארץ, 10 במאי 2008 רונית ורד, זמן סוכר כתבה באתר מבשלים רונית ורד, הפקולטה למדעי הסוכר: ממתקים בעבודת יד, באתר הארץ, 13 בספטמבר 2012 שלומית דיליאון, נאוה רוזנפלד, ‏עד לא ידע? כך תתמודדו נכון עם כמויות הממתקים של פורים, באתר מעריב אונליין, 18 במרץ 2019 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
קראטס מתבאי

קראטס מתבאי (ביוונית: Κράτης; סביבות 365 לפנה"ס - סביבות 285 לפנה"ס) היה פילוסוף יווני. קראטס נולד בתבאי שבבויוטיה (יוון התיכונה). בתחילה למד פילוסופיה באתונה והושפע ממשנתו הפילוסופית של סטילפון ממגארה, שעסק בעיקר בלוגיקה ובדיאלקטיקה. קראטס הפך לאחד הפילוסופים הציניקנים בהשפעת דיוגנס שהיה מורהו. אומרים שאיבד את רכושו כתוצאה מפלישתה של מקדוניה ליוון. אך נראה שהעמיד את רכושו לרשותו של בנקאי ואמר לו: "אם בני יהיו כסילים תן אותו להם, ואם יהפכו לפילוסופים תן אותו לעניים." קראטס הטיף נגד המתירנות המינית של תקופתו ואמר: "רעב הוא תרופה לאהבה." הוא הקדיש את חייו לטיפוח המידות הטובות, ובחר בחיי נדודים, עוני ומחסור, פרישות והתנזרות מתוך משמעת עצמית. תלמידתו היפרכיה התאהבה בו, ואיימה להתאבד אם הוריה העשירים לא ירשו לה להינשא לו. הוא ניסה להניאה מתוכניתה זו בזורקו לרגליה את שק הנדודים שלו ובאומרו לה: "זהו כל אוצרי. חשבי היטב על מעשייך." היא החליטה לנטוש את ביתה העשיר ולהצטרף לקראטס בחיי נדודיו. חייהם המשותפים הפכו לסמל של נאמנות ושל אהבה. לדברי דיוגנס לארטיוס, קראטס כתב מספר אגרות בנושאים פילוסופיים, פואמה קצרה ומספר מחזות פילוסופיים, אך מכל אלה לא שרד דבר. חשיבותו של קראטס היא בכך שהוא מסמל את המעבר מן הפילוסופים הציניקנים אל האסכולה הסטואית. תלמידו של קראטס היה זנון מקיטיון, מייסדה של האסכולה הסטואית. מדיה וקבצים בנושא קראטס מתבאי בוויקישיתוף קראטס מתבאי, באתר אנציקלופדיה בריטניקה (באנגלית) קראטס מתבאי, באתר אנציקלופדיית ההיסטוריה העולמית (באנגלית)
ביצים בנוסח בנדיקט

ביצים בנוסח בנדיקט הוא מאכל הכולל שני חצאי מאפין אנגלי, מעליהם בייקון מעושן או האם, ביצים עלומות ורוטב הולנדז. ישנן גרסאות שונות באשר למקור המאכל: בריאיון עיתונאי משנת 1942 סיפר למואל בנדיקט, סוכן וול סטריט בגמלאות, כי בשנת 1894 נכנס למלון וולדורף-אסטוריה ברצותו להיפטר מחמרמורת הבוקר שחש, והזמין קלי עם חמאה, ביצים עלומות, בייקון מטוגן פריך ורוטב הולנדז. רב המלצרים התרשם מאוד מהארוחה המוזמנת, הוסיף אותה לתפריטי ארוחת הבוקר וארוחת הצהריים והחליף את הקלי במאפין אנגלי קלוי ואת הבייקון בהאם. בספטמבר 1967 כתב קרייג קלייבורן טור בניו יורק טיימס על מכתב שקיבל מאדוארד מונטגומרי, אמריקאי שחי אז בצרפת. במכתב הוא טען כי יוצר המאכל הוא קומודור בנדיקט, בנקאי ובעל יאכטה, שנפטר ב-1920 בגיל 86. מונטגומרי הציג מתכון לביצים בנוסח בנדיקט, שטען כי קיבל מאמו שקיבלה אותו מאחיה, שהיה ידיד של הקומודור. לאחר פרסום הטור התקבלה בעיתון תגובתה של מייבל בולטר, שאישרה את הטענה, וסיפרה כי מר וגברת בנדיקט נהגו לסעוד בקביעות במסעדת דלמוניקו'ס כשגרו בניו יורק בסוף המאה ה-19. באחד הימים שאלה גברת בנדיקט את רב המלצרים האם יש לו משהו חדש להציע, וכשענה לה שהיה מעוניין לשמוע הצעה ממנה, היא הציעה ביצים עלומות על מאפין אנגלי קלוי, עם פרוסת האם דקה, רוטב הולנדז וכמהין מעל. במסעדות שונות מוגשות גרסאות אחרות של ביצים בנוסח בנדיקט, רובן מכילות ביצים ורוטב הולנדז, ומתווספים רכיבים שונים כגון תרד, תחתיות ארטישוק, אנשובי, סלמון מעושן, אספרגוס ועוד. ביצים בנוסח סארדו מדיה וקבצים בנושא ביצים בנוסח בנדיקט בוויקישיתוף יעל שיבולת, ביצה בקן, מאתר "השף הלבן" ביצי בנדיקט - אוכל - ynet / רותי קינן, מתוך הספר "מטבח עולמי", באתר ynet ביצים בנוסח בנדיקט - אוכל - ynet / בני סיידא, באתר ynet מסורת של 178 שנים: מי המציא את מנת ה"אגס בנדיקט" ועל שם מי היא קרויה?, באתר "פורבס ישראל", 14 בספטמבר 2015 ביצים בנוסח בנדיקט, באתר אנציקלופדיה בריטניקה (באנגלית) מכתב באתר "EGGS BENEDICT NEW YORK" הטור של קרייג קלייבורן
קותל חזיר

המונח "בייקון" מפנה לכאן. אם הכוונה למשמעות אחרת, ראו בייקון (פירושונים). קותֶל חזיר או קְדַל חֲזִיר (באנגלית: Bacon, בייקון; בגרמנית: Speck, שפֶּק) הם שמות כלליים לנתחי בשר חזיר מומלח מגבו, מצדדיו או מבטנו. לרוב, מעשנים את קותל החזיר בתהליך עיבודו. קותל חזיר הוא מרכיב חשוב במטבחי אירופה וארצות הברית, שם הוא משמש בצורת קוביות כרכיב במאכלים רבים בשל טעמו הבשרי המעושן והשומן אותו הוא מוסיף למזון. קותל חזיר נאכל גם בצורת פרוסות כמו נקניק, נא או מטוגן, ומהווה חלק חשוב בארוחת בוקר אנגלית מסורתית. פרוסות קותלי חזיר נחתכות לרוב מגוש גדול אשר בצדו האחד נותר העור, לכן בצד הפרוסה קיימת רצועת עור קשה אשר אינה נאכלת. קותל חזיר מפוספס: הנפוץ ביותר בארצות הברית, מקורו בנתח בשר מבטן החזיר. שומני מאוד ומכיל שכבות שומן המקבילות למישור העור. קותל חזיר גב: מהאזור המותני הגבי של החזיר, נתח דל שומן יחסית הרווח בבריטניה. מכונה בארצות הברית "קותל חזיר קנדי" ונפוץ כתוספת לפיצה. קותל חזיר אמצעי: דומה לקותל חזיר גב, אך שומני וזול במקצת. קותל חזיר מטוגן הוא רכיב במאכלי ארוחת בוקר אנגלו-סקסיים רבים, כביצים בנוסח בנדיקט. כאשר מטגנים קותלי חזיר, ממיס החום חלק מהשומן וגורם להתכווצות והתקרזלות הפרוסה. שטח המגע של הפרוסה במחבת קטן, ולכן יש ללחוץ אותה מדי פעם מטה באמצעות מרית על מנת שתטוגן לכדי פריכות. קותלי חזיר משמשים להוספת שומן לבשרים הדלים בו כבשר ציפורי ציד או תרנגול הודו על ידי עטיפת בשר הציפור בפרוסת קותל חזיר ואפייתו. כריך נפוץ עם קותלי חזיר הוא BLT (ראשי התיבות באנגלית של קותלי חזיר, חסה ועגבנייה, מרכיביו העיקריים). פרוסות קותל חזיר גב נא חלקי הפקת קותל חזיר גב (1) וקותל חזיר מפוספס (2) טוסט BLT - קותל חזיר, חסה ועגבנייה מרק בייקון מדיה וקבצים בנושא קותל חזיר בוויקישיתוף קותל חזיר, באתר אנציקלופדיה בריטניקה (באנגלית)